Yn Jantys Spoar Oarpagh

Y Jantys Spoar Oarpagh (ESA), she reagheydys eddyr-reiltyssagh 22 oltey ta jeerit da ronsaghey magh y spoar t'ayn. Va'n ESA bunnit ayns 1975 as ta'n kione-cherroo soit ayns Paarys lesh skimmee er mysh 2,200 sleih er feie ny cruinney. Ayns 2024, va bushaid bleinoil echey er €7.8 billoonyn. Ta'n claare etlagh spoar lesh yn ESA goaill stiagh etlagh spoar deiney (trooid commeeys ayns claare y Stashoon Spoar Eddyrashoonagh); launshey as obbraghey mishoonyn ronsee gyn skimmee dys planaidyn elley (lheid as Mart) as yn Eayst; baght er y Dowan, sheanse, as çhellinsh; kiaddey carbid launshee; as freayll purt spoar vooar, Laare Spoar Gheeaaney ayns Kourou (Geeaaney Rangagh), y Rank. Ta'n ard-charbyd launshee Oarpagh, yn Ariane 6, goll er obbraghey lesh Arianespace as ta'n ESA rheynn costys ny launshaghyn as lhiasaghyn s'odjey yn charbyd shen. Chammah's shen, ta'n jantys gobbraghey lesh NASA dy yannoo moddyl shirveish yn taagh spoar Orion ta getlagh er y Space Launch System. Noteyn Imraaghyn Kianglaghyn magh Ynnyd-eggey oikoil A European strategy for space – Europa (ayns Baarle) Convention for the establishment of a European Space Agency, Mean Fouyir 2005 (ayns Baarle) Convention for the Establishment of a European Space Agency, Annex I: Privileges and Immunities (ayns Baarle) Entreilys foshlit ec y Jantys Spoar Oarpagh (Baarle)